(3)

Lisätään artiklat seuraavasti: ”2a artikla Sähkön siirtoverkonhaltijoiden eurooppalainen verkosto Kaikkien siirtoverkonhaltijoiden on tehtävä yhteisön tason yhteistyötä ║ kaasun siirtoverkonhaltijoiden eurooppalaisessa verkostossa, jonka tarkoituksena on turvata Euroopan kaasunsiirtoverkon optimaalinen hallinta ja hyvä tekninen kehitys sekä edistää sähkön sisämarkkinoiden loppuun saattamista . 2b artikla Sähkön siirtoverkonhaltijoiden eurooppalaisen verkoston perustaminen 1. Sähkön siirtoverkonhaltijoiden eurooppalaisen verkoston perustamiseksi sähkön siirtoverkonhaltijoiden on toimitettava viimeistään […] komissiolle ja virastolle luonnos ║ verkoston perussäännöksi, luettelo sen tulevista jäsenistä sekä luonnos työjärjestykseksi ▐. 2. Virasto antaa komissiolle lausunnon perussääntöluonnoksesta, jäsenluettelosta ja työjärjestysluonnoksesta kuuden viikon kuluessa niiden vastaanottamisesta. 3. Komissio antaa lausunnon perussääntöluonnoksesta, jäsenluettelosta ja työjärjestysluonnoksesta kolmen kuukauden kuluessa siitä, kun se on saanut viraston lausunnon. 4. Siirtoverkonhaltijoiden on perustettava sähkön siirtoverkonhaltijoiden eurooppalainen verkosto, vahvistettava sen perussääntö ja työjärjestys sekä julkaistava ne kolmen kuukauden kuluessa komission lausunnon vastaanottamisesta. 2c artikla Sähkön siirtoverkonhaltijoiden eurooppalaisen verkoston tehtävät 1. Saavuttaakseen 2 a artiklassa säädetyt tavoitteet sähkön siirtoverkonhaltijoiden eurooppalaisen verkoston on sovittava ja toimitettava virastolle hyväksyttäväksi 2 d artiklassa säädettyä menettelyä noudattaen ja [energia-alan sääntelyviranomaisten yhteistyöviraston perustamisesta annetun] asetuksen (EY) N:o …/2008 6 artiklan 3 kohdan mukaisesti seuraavat : a) yhteistyössä markkinaosapuolten ja verkon käyttäjien kanssa laadittava luonnos verkkoja koskeviksi säännöiksi 3 kohdassa mainituilla aloilla b) yhteiset verkon ║ toimintaan liittyvät välineet ja tutkimussuunnitelmat c) joka toinen vuosi 10-vuotinen investointisuunnitelma, johon on sisällyttävä tuotannon riittävyysnäkymät d) toimenpiteet, joilla varmistetaan verkon toiminnan reaaliaikainen koordinointi normaali- ja hätätilanteissa e) suuntaviivat yhteisön ja kolmansien maiden siirtoverkonhaltijoiden teknisen yhteistyön koordinointia varten f) vuotuinen työohjelma , joka perustuu viraston vahvistamiin painopisteisiin g) vuosikertomus, ja h) vuotuiset talvi- ja kesätuotannon riittävyysnäkymät. 2. Edellä 1 kohdan f alakohdassa tarkoitetussa vuotuisessa työohjelmassa on oltava luettelo ja kuvaus kyseisenä vuonna laadittavista verkkoja koskevista säännöistä, verkon toiminnan koordinointia ja tutkimus- ja kehittämistoimintaa kyseisenä vuonna koskeva suunnitelma sekä alustava aikataulu. 3. Yksityiskohtaisten verkkoja koskevien sääntöjen on katettava seuraavat alat vuotuisessa työohjelmassa määriteltyjen painopisteiden mukaisesti: a) varmuutta ja luotettavuutta koskevat säännöt , mukaan luettuina yhteentoimivuutta koskevat säännöt ja hätätilanteita koskevat menettelyt b) verkkoon kytkemistä ja verkkoon pääsyä koskevat säännöt ▐ c) rajat ylittävää kapasiteetinjakoa ja ylikuormituksen hallintaa koskevat säännöt ▐ d) verkkoihin liittyvät avoimuutta koskevat säännöt e) tasehallintaa ja taseselvitystä – myös varavoimaa – koskevat säännöt f) ▐ säännöt ▐ korvauksista siirtoverkonhaltijoiden välillä g) sähköverkkojen energiatehokkuus. 4. Viraston on seurattava, miten sähkön siirtoverkonhaltijoiden eurooppalainen verkosto panee verkkoja koskevat säännöt täytäntöön . 5. Sähkön siirtoverkonhaltijoiden eurooppalaisen verkoston on joka toinen vuosi julkaistava yhteisön laajuinen 10-vuotinen investointisuunnitelma sen jälkeen, kun virasto on sen hyväksynyt . Investointisuunnitelmaan on sisällyttävä integroidun verkon mallintaminen, skenaarioiden laatiminen, selvitys tuotannon riittävyydestä sekä verkon häiriönkestävyyden arviointi. Investointisuunnitelman on perustuttava erityisesti kansallisiin investointisuunnitelmiin, joissa otetaan huomioon verkkosuunnittelun alueelliset ja yhteisöön liittyvät näkökohdat, kuten Euroopan laajuisia energiaverkkoja koskevat suuntaviivat Euroopan parlamentin ja neuvoston päätöksen N:o 1364/2006/EY (11) mukaisesti. Investointisuunnitelmassa on määriteltävä puuttuvat investoinnit erityisesti rajat ylittävän kapasiteetin osalta, ja siihen on sisällyttävä investoinnit yhteenliitäntöihin ja muuhun infrastruktuuriin, jota tehokas kaupankäynti ja kilpailu sekä toimitusvarmuus edellyttävät. Investointisuunnitelmaan on liitettävä katsaus esteistä, joita aiheutuu erilaisista lupamenettelyistä tai -käytännöistä verkon rajat ylittävän kapasiteetin lisäämiselle. Siirtoverkonhaltijoiden on pantava julkaistu investointisuunnitelma täytäntöön. 6. Sähkön siirtoverkonhaltijoiden eurooppalainen verkosto voi omasta aloitteestaan ehdottaa virastolle luonnoksia verkkoja koskeviksi säännöiksi muilla kuin 3 kohdassa luetelluilla aloilla 2 a artiklassa asetettujen tavoitteiden saavuttamiseksi. Virasto hyväksyy verkkoja koskevat säännöt 2 f artiklassa tarkoitettua menettelyä noudattaen ja varmistaa, että säännöt eivät ole ristiriidassa 2 e artiklan nojalla hyväksyttyjen suuntaviivojen kanssa. . 2d artikla 1. Viraston toteuttama seuranta 1. Viraston on seurattava sähkön siirtoverkonhaltijoiden eurooppalaiselle verkostolle 2 c artiklan 1 kohdassa asetettujen tehtävien toteuttamista. 2. Sähkön siirtoverkonhaltijoiden eurooppalaisen verkoston on koottava kaikki asiaankuuluvat tiedot verkkoja koskevien sääntöjen täytäntöönpanosta ja toimitettava ne viraston arvioitavaksi. 3. Sähkön siirtoverkonhaltijoiden eurooppalaisen verkoston on toimitettava virastolle hyväksyttäväksi verkkoja koskevien sääntöjen ▐ luonnokset ja 2 c artiklan 1 kohdassa tarkoitetut asiakirjat . ▐ Viraston on seurattava verkkoja koskevien sääntöjen, 10-vuotisen investointisuunnitelman ja vuotuisen työohjelman täytäntöönpanoa ja esitettävä seurannan tulokset vuotuisessa kertomuksessaan. Jos siirtoverkonhaltijat eivät noudata verkkoja koskevia sääntöjä, 10-vuotista investointisuunnitelmaa tai vuotuista työohjelmaa, viraston on ilmoitettava asiasta komissiolle. 2e artikla Suuntaviivojen laatiminen 1. Komissio laatii virastoa kuultuaan vuosittaisen prioriteettiluettelon sähkön sisämarkkinoiden kehittämisen kannalta erityisen tärkeistä seikoista. 2. Mainitun luettelon huomioon ottaen komissio valtuuttaa viraston laatimaan kuuden kuukauden kuluessa luonnoksen suuntaviivoiksi, joissa vahvistetaan selkeät ja objektiiviset perusperiaatteet sääntöjen yhdenmukaistamiseksi 2 c artiklassa tarkoitetulla tavalla. 3. Suuntaviivoja laatiessaan viraston on virallisesti kuultava laajasti ja avoimella tavalla sähkön siirtoverkonhaltijoiden eurooppalaista verkostoa ja muita sidosryhmiä. 4. Virasto hyväksyy suuntaviivoja koskevan luonnoksen kuulemisen tulosten perusteella. Sen on ilmoitettava tarkasti kuulemismenettelyn aikana saadut huomautukset ja se, miten ne on otettu huomioon. Sen on perusteltava tapaukset, joissa huomautuksia ei ole otettu huomioon. 5. Komissio voi omasta aloitteestaan tai viraston pyynnöstä käynnistää saman menettelyn suuntaviivojen päivittämiseksi. 2f artikla Verkkoja koskevien sääntöjen laatiminen 1. Kuuden kuukauden kuluessa siitä, kun virasto on hyväksynyt suuntaviivat, ja 2 e artiklan mukaisesti komissio valtuuttaa sähkön siirtoverkonhaltijoiden eurooppalaisen verkoston laatimaan luonnoksen verkkoja koskeviksi säännöiksi, jotka ovat täysin suuntaviivoissa annettujen periaatteiden mukaiset. 2. Laatiessaan näitä verkkoa koskevia sääntöjä sähkön siirtoverkonhaltijoiden eurooppalaisen verkoston on otettava huomioon markkinaosapuolten ja verkonkäyttäjien tekninen asiantuntemus ja tiedotettava niille asian edistymisestä. 3. Sähkön siirtoverkonhaltijoiden eurooppalaisen verkoston on toimitettava verkkoa koskevien sääntöjen luonnos virastolle. 4. Viraston on järjestettävä laaja ja avoin virallinen kuuleminen verkkoja koskevien sääntöjen luonnoksesta. 5. Viraston on hyväksyttävä verkkoja koskevien sääntöjen luonnos kuulemisen tulosten perusteella. Sen on ilmoitettava tarkasti kuulemismenettelyn aikana saadut huomautukset ja se, miten ne on otettu huomioon. Sen on perusteltava tapaukset, joissa huomautuksia ei ole otettu huomioon. 6. Voimassa olevia sääntöjä voidaan tarkistaa viraston omasta aloitteesta tai sähkön siirtoverkonhaltijoiden eurooppalaisen verkoston pyynnöstä samaa menettelyä noudattaen. 7. Komissio voi viraston suosituksesta toimittaa verkkoja koskevan säännön 13 artiklan 1 kohdassa mainitulle komitealle sen lopullista hyväksymistä varten 13 artiklan 2 kohdassa mainitun valvonnan käsittävän sääntelymenettelyn mukaisesti. 2g artikla 1. Kuulemiset 1. Toteuttaessaan tehtäviään viraston on avoimella tavalla ▐ kuultava virallisesti kaikkia markkinaosapuolia, joita asia koskee ▐. Kuultavia tahoja ovat toimitus- ja tuotantoyritykset, asiakkaat, verkon käyttäjät ja jakeluverkonhaltijat, mukaan luettuina (teollisuuden) organisaatiot, tekniset elimet ja sidosryhmien yhteisöt, joita asia koskee. 2. Kaikki 1 kohdassa tarkoitettuihin kysymyksiin liittyvät asiakirjat ja kokouspöytäkirjat on julkistettava. 3. Ennen suuntaviivojen ja ▐ sääntöjen hyväksymistä viraston on ilmoitettava kuulemismenettelyssä esitetyt huomautukset ja se, miten ne on otettu huomioon. Sen on perusteltava tapaukset, joissa huomautuksia ei ole otettu huomioon. 4. Sähkön siirtoverkonhaltijoiden eurooppalaisen verkoston on toimittava yhteistyössä markkinaosapuolten ja verkon käyttäjien kanssa 2f artiklan 2 kohdan mukaisesti. 2h artikla Kustannukset Sähkön siirtoverkonhaltijoiden eurooppalaisen verkoston 2 a–2j artiklassa tarkoitetuista tehtävistä aiheutuvista kustannuksista vastaavat siirtoverkonhaltijat, ja kyseiset kustannukset lasketaan mukaan tariffeihin. Sääntelyviranomaisten on hyväksyttävä nämä kustannukset ainoastaan, jos ne ovat kohtuullisia ja oikeasuhteisia. 2i artikla Siirtoverkonhaltijoiden alueellinen yhteistyö 1. Siirtoverkonhaltijoiden on toteutettava sähkön siirtoverkonhaltijoiden eurooppalaisessa verkostossa alueellinen yhteistyö, jolla edistetään 2c artiklan 1 kohdassa tarkoitettujen tehtävien toteuttamista. Niiden on erityisesti julkaistava joka toinen vuosi alueellinen investointisuunnitelma, jonka perusteella ne voivat tehdä investointipäätöksiä. Alueellinen investointisuunnitelma ei saa olla ristiriidassa 2c artiklan 1 kohdan c alakohdassa tarkoitetun 10-vuotisen investointisuunnitelman kanssa. 2. Siirtoverkonhaltijoiden on edistettävä operatiivisia järjestelyjä, joilla voidaan varmistaa verkon optimaalinen hallinta, sekä edistettävä energiapörssien kehittämistä, rajat ylittävän kapasiteetin koordinoitua jakamista ja rajat ylittävien tasehallintamekanismien yhteensopivuutta silloin, kun se on tehokasta . ▐ 2j artikla Yhteisön ja kolmansien maiden siirtoverkonhaltijoiden tekninen yhteistyö 1. Kansallisten sääntelyviranomaisten on valvottava yhteisön ja kolmansien maiden siirtoverkonhaltijoiden teknistä yhteistyötä. 2. Jos teknisen yhteistyön havaitaan olevan viraston hyväksymien sääntöjen vastaista, kansallisen sääntelyviranomaisen on pyydettävä virastolta selvennystä.